Ekseem-seep | Dion se gedagtes
Hoe gemaak met ekseem?
Ekseem is ‘n velkwaal wat deur ‘n meerderheid mense verduur word. Dit is ‘n tipe vel-inflammasie waarvan die simptome kan wissel tussen ‘n ligte brand- en jeukerige gevoel tot basies ‘n bloeiende wond in erge gevalle. Dit word veroorsaak deur ‘n allergiese reaksie en is bykans onmoontlik om te behandel.
Dit is ongelukkig ‘n onbetwisbare feit dat meeste hedendaagse winkelsepe skadelike chemiese bestandele bevat wat kan lei tot uitslae, allergiese reaksies en wel ekseem in uiterste gevalle. Hierdie chemikalië, wat die skuim- en skoonmaak aksie van natuurlike seep naboots, kan jou vel stroop van sy eie natuurlike olies, wat op sy beurt die hekke oopgooi vir infeksie en irritasie. Met dit in ag geneem behoort alle geneeshere die gebruik van winkelsepe sterk af te keur in die geval van ekseem.
Dit is natuurlik nie wat gebeur nie; een van die eerste behandelinge wat gewoonlik voorgeskryf word is ‘n velroom wat steroïdes bevat. Buiten steroïde se ooglopende gevaar behandel dit dalk wel net die simptome maar doen niks vir die oorsaak nie. Onlangse mediese studies toon wel dat ‘n effense lewensstyl-verandering (soos stort instede van bad) gekoppel aan die gebruik van natuurlike seep die mees effektiefste wyse is om ekseem te behandel en voorkom.
Daar is vele byvoegings by natuurlike seep wat dalk nie mag akkodeer met almal se vel nie, soos bokmelk, heuning, mout en die verskillende botaniese olies. Ek stel byvoegings voor in my resepte, maar dit hang van gebruikers af om vas te stel waarmee hulle velle gelukkig is. As jy byvoorbeeld botaniese olies op jou vel wil toets, plaas net een druppel daarvan in ‘n volle teelepel olyfolie en smeer dit liggies aan jou vel. As daar irritasie voorkom, was dit onmiddelik af. As daar na ‘n uur nog geen reaksie is nie, behoort dit veilig vir jou te wees.
Hierop volg so paar resepte wat almal goed werk vir ekseem, maar verskillende bestandele bevat. Onthou, kyk wat werk vir jou.
255g Kokosneut olie
300ml Bokmelk (vars, of poeiermelk gemeng) gevries in ysblokkies (belangrik).
30g Byewaks (jy kan dit in velle koop by hardeware winkels wat korwe aanhou)
122g Bytsoda (Caustic Soda)
10 druppels elk Laventel, Chamomile en Tea Tree olies
Smelt jou olies en byewaks bymekaar oor baie lae hitte en los sodat dit kan afkoel. Neem nou jou bokmelk-ysblokkies en voeg BAIE stadig die bytsoda by. As jy dit te vinnig doen gaan dit te veel opwarm en jy gaan met ‘n oranje seepmengsel sit. Jy kan selfs die houer waarin jy die bokmelk en bytsoda meng in ‘n groter bak yskoue water met ysblokkies in laat staan. As jou olies en jou bokmelk/bytsoda-mengsel albei rondom liggaamstemperatuur is, gooi die bytsoda-mengsel by die olies en roer, roer, roer. Die byewaks sal veroorsaak dat stolling nie te lank sal neem nie. By stolpunt, voeg die botaniese olies by, roer dit goed deur en giet in jou vorms. Kuur-tydperk is 4 weke.
Buttermilk & Oatmeal Seep
As jou vel effens olierig is, kan jy die volgende resep gebruik. Die eindresultaat is ‘n lekker harde blok seep wat lank hou, met ligte skuim maar is nie so bevogtigend soos ‘n blok seep uit pure olyfolie nie, byvoorbeeld. Die karringmelk laat jou vel steeds sag en genoegsaam bevogtig na ‘n was en die oatmeal voed jou vel met vitamiene E terwyl dit bietjie skrop ook.
215g Kokosneut Olie
95g Palm Olie
200g Buttermilk (Karringmelk, in kartonne by die winkel)
Vries ook die karringmelk soos met die vorige resep en voeg dan die bytsoda by. Voeg jou olies bymekaar en wanneer altwee mengsels liggaamstemperatuur is, voeg die bytsoda-mengsel by die olies. By stolpunt, voeg 15ml heuning en ‘n kwart-koppie fyn “oatmeal” (nie ons hawermout nie, onthou) by en roer goed deur. Giet in jou vorms. Kuur-tydperk is 4 weke.
Heuning en Mout Seep
Ek hou van hierdie volgende een, want dit bevat avocado-olie, amper so goeie velkos soos druiwekorrel-olie. Die geur is ook warm, sag en verleidend.
113g Kokosneut olie
113g Palm olie (jy kan palm olie vervang met “beef-dripping” – dis net so goed)
Gewone storie – smelt olies saam, voeg bytsoda by water, wanneer liggaamstemperatuur; kombineer en roer. By stolpunt, voeg een teelepel heuning, twee eetlepels “oat flour” (fyner as “oatmeal”) en ‘n teelepel vanielje geurolie by en roer goed deur. Giet in vorms en kuur vir 4 weke.
Vit.E en Eiergeel Seep
Genade, waaraan sal mense nie als dink nie, nê? Eiergeel is besonder goed vir jou vel en hare, en die vit.E is veeldoelig; dit preserfeer die eiergeel en voed die vel. Onthou altyd om genoeg vit.E olie by te sit as jy vars produkte soos papaja, komkommer, wortel ens. in jou seep gebruik; dit verhoed dat die vars produkte bederf.
340g Kokosneut Olie
340g Palm Olie/beesvet
Voor jy iets anders doen, neem eers 28g van die olyfolie en klits drie eiergele daarin tot goed gemeng. Gaan dan deur die gewone proses – julle ken dit seker nou al. By stolpunt, meng die eiergeel-mengsel behoorlik in gevolg deur 15g vit.E olie, en so teelepel van jou eie keuse geurolie as jy wil. Giet in vorms, kuur vir 4 weke.
Hierdie is nie nagenoeg die einde nie – ek sal nuwe resepte spesifiek vir ekseem kort-kort hier aanlas, en as iemand iets behulpsaam kan byvoeg, soveel beter.
op Februarie 22, 2011 at 9:06 vm | Antwoord meisie
Hey daar, ek het my hele lewe lank ekseem, ek is aangeneem toe ek klein was. Die dokter se ek het dit oorgeerf. My biologiese ma het ook ekseem en nou omgesit in gangerine. My voete maak my dood. Kan nie slaap in die nagte nie. Helpppppppp dankie Meisie
op Maart 1, 2011 at 12:31 nm | Antwoord Dion
Ek sal jou per e-pos skakel, dan kan ons gesels.
op April 10, 2011 at 4:25 vm | Antwoord Andre
Hi Ek sukkel net so erg met ekseem, is daar dalk iets wat jy kan voorstel?
Asb, ek is al raadop.
op April 15, 2011 at 1:10 nm | Antwoord Dion
Andre, kyk gerus hier op die blog rond. Daar is heelwat hier geskryf oor raad wat jy kan volg. Voorspoed!
op April 17, 2011 at 11:44 nm | Antwoord Nico de Bruyn
Dankie ek gaan dit probeer.
op Mei 30, 2011 at 11:18 vm | Antwoord Karen
Ek wil graag weet of Perde shampoo werklik help om die hare vinniger te laat groei?
My dogter wil graag haar hare laat groei vir die matriekafskeid.
Wat is die nadele en moets en moenies van hierdie produk?
op Mei 30, 2011 at 11:44 vm | Antwoord Dion
Man, ek sou nie graag die gebruik van perdesjampoo wou aanbeveel nie, omdat dit meestal baie harder op hare en vel mag wees. Dit hang baie af van wat die bestandele is.
Gaan eerder apteek toe en koop vir haar ‘n botteltjie klapperolie. Laat sy dit mildelik op haar hare en kopvel insmeer en draai haar kop toe in ‘n effe klam warm handdoek. Laat sy so loop vir 1-2 ure. Sy kan dit so tweekeer per week herhaal, maar sy moet haar kopvel goed masseer – dit skep die goeie bloedsomloop en stimulasie vir haargroei. Goeie “extra virgin” olyfolie sal ook werk, maar klapperolie is meestal reukloos. Ek hoop dit help.
op Maart 24, 2017 at 4:43 nm Nina
Folic Acid pille help ook met haar groei.Jy kan dit by n apteek kry of by Clicks.Ek gebruik dit en werk soos n bom.
op Augustus 15, 2011 at 4:05 nm | Antwoord shahieda
hey k sukkel nou al 9jaar met ekseem en tot sover het nix gehelp nie en k het op n keer lewerbehandeling gekry en my sere het gesond geraak dit was nog net die kolle en ek kon daai desember n kortbroek dra..na die behandeling het hulle ytgekom en nix kon dit stop nie tot vandag toe nog,k het al by n kruie winkel ook aangeklop en sy het gese dis wanner die bloed en lewer vuil is en my n bloedreinigings tee gegee so ookons plaaslike kruiedokter(rasta) so k wonder is dit dalk waar
op Augustus 22, 2011 at 2:47 nm | Antwoord Dion
Dankie vir jou inloer. Jong, dis moeilik om so uit die staanspoor te sê. Ek is maar altyd skugter om enige diagnose te gee – ek is beslis nie ‘n dokter nie. Ekseem kan deur baie dinge veroorsaak word, maar soos ek genoem het in een van my skrywes, kan dit verhoogde suur in mens se dieët ook wees. Dit kan ‘n verskeidenheid dinge wees. Dis een van daardie dinge wat mens maar met matigheid voor oë als moet probeer en kyk of daar iets is wat werk. Ons almal se gestelle is anders, so wat vir die en werk, mag dalk nie vir die volgende een werk nie.
Ai tog, voorspoed!
op September 13, 2011 at 1:30 nm | Antwoord roslyn
Hi, ek sukkel ook al my lewe lank met ekseem, maar op die oomblik het myne sere gemaak , my hele liggaam het dit , want ek kan nie die jik hanteer nie. Ek het nou n groot probleem want, dit het nou op altwee my oe uitgeslaan , dit brand verskriklik en maak dat my neus brand en loop en ek voel of ek griep kry wat kan ek gebruik vir my oe
op September 16, 2011 at 9:39 vm | Antwoord Dion
Genade, dit klink of jy baie sukkel. Ongelukkig strek my kennis van ekseem omtrent net sover as wat goeie seep vir jou vel kan doen. Jammer ek kan nie meer doen nie.
op September 14, 2011 at 11:31 vm | Antwoord Adri
Hallo daar. My kinders sukkel net so met ekseem. Gelukkig jeuk hulle sin nie. My dogtertjie (12) sukkel veral daarmee. Daar is verskriklik baie op haar bo bene. Hare lyk amper asof die haartjies nie deur die vel kan kom nie. parytmaal maak dit dan soos n sweerseltjie. Dit lyk nie goed nie, sy het aanmekaar rooi knoppies. Lyk asof sy heeltyd hoendervel het. Haar kopvel ook erg droog. Dis nie skilfers nie, net sulke droe wit goedjies. Hulle drink kronies allergie pille. Help tog asb.
op September 16, 2011 at 9:43 vm | Antwoord Dion
Als wat ek van ekseem weet is saamgevat op bladsy hier op my skrywes, en dit gaan meestal oor goeie natuurlike seep en olies vir vel en hare, en miskien ‘n dieët-verandering om jou liggaam se natuurlike pH te herstel. Wanneer dit erg begin raak is die dokters maar die beste oplossing en begin ek ongelukkig in die duister raak. Ai, jammer ek kan nie meer help nie.
op Oktober 25, 2011 at 5:33 nm | Antwoord Monja
Hi, ek is so bly ek kom op hierdie af. Hoop jy kan help want ons is raadop!!!! My boetie se dogtertjie is nou 5jr oud, sy sukkel met Ekseem van geboorte af, Het al verskillende produkte probeer, maar niks werk nie. Sy het al ‘n dik laag kors op haar kop, wat ons al die harre met ‘n skeermes afgeskeer het, maar nou dat die hare weer groei begin dit weer. Sy is ‘n ou dogtertjie en kan mos nie die res van haar lewe met kort geskeerde hare deur die lewe gaan nie? Haar hele lyfie is ook vol van die ekseem. Het jy dalk enige raad vir ons GROOT ASSEBLIEF?????
op Oktober 31, 2011 at 2:37 nm | Antwoord Dion
Ek sal so bietjie verder navors oor die kors op die kop ens. maar my kennis strek sover as die uitwerking van natuurlike seep op ekseem en ander velprobleme, en al daardie kennis is hier uiteengesit. Ek sal terugkom na jou!
op Januarie 14, 2012 at 10:11 vm | Antwoord Martie Uys
Ek verneem graag of jy Comfrey ekstrak of – olie al nagevors het. Groete
op Februarie 26, 2012 at 6:17 nm | Antwoord Marieta
Ek kuier nou al lank op jou blog rond, en terwyl dit Afrikaans is, is dit heerlik om jou resepte en skrywes te volg. Dit het my so begeester dat my eerste blok seep nou in doeke toegedraai lê. Ek kan nie wag om dit môre oop te maak en te sien wat gebeur het nie. Om te dink ek moet `n maand lank wag om dit te probeer…. man dis foltering.
Doe so voort, dis heerlik om jou goeters te lees.
op Maart 14, 2012 at 2:24 nm | Antwoord Dion
Dit was nou sommer lekker om te lees dat die skrywes hier jou kon begeester. Ja, die lank wag is nie so lekker nie, maar dis die moeite werd! Dis vir my ook lekker om na die beplanning en gemeng te sien dat als stol en werk, dan voel mens sommer klaar die sukses! Voorspoed verder vorentoe, ek hoop jy gaan jou seep nog baie geniet!
op April 16, 2012 at 2:16 nm | Antwoord stefnie
Hi ek is n 26 jarige vrou ek het 2 kinders my ekseem het begin tu ek swanger was met 2de kind. Hoekom is dit en hu kan ek daar van ontslae raak? Myne is so seer dit bars oop en dit is so droog ek het als van kordisoon salf tot ekseem salf tot net gewone vaseline maar niks wil help nie. Asb ek wil baie graag raad he.
op Mei 28, 2012 at 11:35 vm | Antwoord Dion
Daar is ‘n baie goeie rede daarvoor – jy kan gerus jou kinders blameer! Nee, dis darem nie so erg nie, maar die feit is dat swangerskap so geweldig baie uit ‘n vrou uit neem – tot immuniteit – dat baie vroue agterna sukkel om hul liggame gou weer in dieselfde kondisie te kry as voor die swangerskap.
My eerste raad is om weg te bly van kortisoon en steroïde-rome. Indien dit werk, behandel dit net die simptome en los nie die probleem op nie. Vaseline is goed om bevogtigde vel te seël en die vog binne te hou, maar word nie eintlik deur die vel ingetrek nie.
Tweede stukkie raad – hou op bad. Stort van nou af tot ons die probleem aan die horings beet het.
Derde stukkie raad – bly weg van daardie “bevogtigende” seep met die duifie op. Dis die slegste ding buiten skottelgoedwasseep wat jy op jou vel kan sit.
Gaan dan apteek toe en kry vir jou ‘n klein botteltjie “Bio Oil”. Ek sê klein, want jy gaan dit net gebruik totdat daar nie meer barste in jou vel is nie.
Volgende maak jy vir jou ‘n olie aan soos volg:
50ml Avocado Olie (by Spar. Jy kan olyfolie ook gebruik.)
Skud die olie om als goed te meng en wend na ‘n stort aan. Maak seker jou vel is nie gebars nie.
Voorspoed, en laat my asb. weet hoe dit gaan.
op April 24, 2012 at 9:50 vm | Antwoord Roxzanne
Hi, Deon.. Ek wil graag weet as j enige raad het vir haar groei? Ek is al raadop, Hoop j kan help.
op Mei 28, 2012 at 10:53 vm | Antwoord Dion
Maar natuurlik! Beste ding wat ek sover gevind het is klapperolie. Jy kan die kos-graad olie gebruik wat gewoonlik ‘n vastestof is totdat dit smelt, of jy kan die vloeibare een van apteke gebruik. Ek verkies die kos-graad een. Kies ‘n dag wat jy basies net by die huis kan spandeer. Was jou hare eers en maak dit met ‘n handdoek droog, nie met ‘n droër nie. Neem dan ‘n lekker homp olie op jou hand en werk dit met jou vingertoppe op jou kopvel in. As jy lang hare het, kan jy dit ook maar goed olie, dis baie goed vir jou hare. Draai nou jou geoliede hoof in ‘n effe klam warm handdoek toe. Jy kan dit so hou vir ‘n goeie paar uur en in die middel van die dag herhaal, onthou net om goed te masseer om goeie bloedsomloop aan te moedig. In die aand was jy jou hare – moenie jou kopvel te deeglik “skrop” nie, jy wil nie al die goeie olie verwyder nie. Moenie “condition” nie, as jy klaar gewas het, spoel jou hare deur met ‘n koppie louwarm water waarin een eetlepel asyn in opgelos is. Jy kan die behandeling elke naweek probeer en ek is seker jy sal binnekort reaksie sien.
op Junie 9, 2012 at 12:51 vm | Antwoord Madeleine
Hello julle, ek het ‘n skurwerigheid op my oe gehad wat nou omgesit het in seertjies, asook ‘n seertjie onder my arm wat net nie gesond wil word nie. ek was vandag by my huisdokter en sy se dit is ‘n ekseem. ek sien net al die maniere waarop ‘n ek dit kan behandel, maar weet nogsteeds nie waar dit vandaan kom nie. is dit dieselfde as ‘n omloop??
en gaan ek nou altyd daarmee sukkel oor ek dit eenkeer gehad het?
op Junie 11, 2012 at 8:26 vm | Antwoord Dion
Jong, ek glo nie dat iemand met enige totale sekerheid kan sê waar dit vandaan kom nie. Ek dink maar dat dit ‘n sameloping van verskeie dinge – dieët, lewensstyl, badgewoontes, chemikalië en allerhande ander dinge is. Dis moontlik dat dit kan terugkeer as mens nie bietjie voorsorg tref nie. Ek moet dan ook bysê; partykeer word ‘n slegte geval van psoriasis sommer gediagnoseer as ekseem en dan is ons almal geneig om onsself oor ‘n mik te skrik. Hou moed, daar is maniere om beide gevalle te behandel. Kyk hier op my blog rond – ek het ‘n resep vir ‘n ekseem-olie wat tea tree, peperment en natuurlike olies bevat en dit het tot dusver baie goeie resultate by verskeie mense gehad.
op Augustus 14, 2012 at 11:43 vm | Antwoord Hugo Swanepoel
Wanneer mens heuning in jou seep wil sit, watter heuning moet mens gebruik?
Want van die botteltjies sê dis “radurised” en ander sê weer “non-irradiated”?
op September 5, 2012 at 12:00 nm | Antwoord Dion
Jammer dat ek nou eers terugkom – ek is so bietjioe oorval met werk op die oomblik. Dis eintlik maar jou keuse – dit maak nie veel verskil aan die seep nie, maar ek verkies om onbestraalde heuning te gebruik oor vanselfsprekende redes. Jy kan self die versuikering van die heuning vertraag deur dit voor die tyd warm te maak en weer te laat afkoel, eerder as om bestraalde heuning te gebruik. Ek glo dat die bestraling al die goeie dinge in die rou heuning ook doodmaak.
op September 18, 2012 at 8:19 nm | Antwoord tanya
Hi daar my baba seen het ekseem opgetel van baba seep. Hoe sal ek weet wat werk vir hom
op Oktober 3, 2012 at 9:10 vm | Antwoord Dion
Daar is ongelukkig nie enige wonder-manier om uit te vind wat werk nie, dis eintlik maar ‘n klip in die donker. As jy ‘n nuwe middel probeer, wend dit net op ‘n klein area aan en kyk eers vir enige reaksie. As daar nie ‘n negatiewe reaksie is nie, kan dit aangewend word op ‘n groter area. Ek is eintlik sterk teen al hierdie babamiddels wat glo die babas se velletjies bevog. Ek wil nie voorskryf nie, maar ek sou die volgende plaasvervangers gebruik:
Baba-olie : Maak ‘n 50/50 mengsel van amandel-olie en ekstra virgin olyfolie. Gooi so paar druppeltjies geurolie by om dit lekker te laat ruik. As daar so bietjie ekseem is, gooi 10 druppels “tea tree” olie vir elke 50ml olie by. Dit het ‘n sitrus-reuk.
Babaseep/Sjampoe : Kyk waar jy Castille-seep kan kry. Dis hoofsaaklik uit olyfolie gemaak. Andersins, kyk hier onder my seep-resepte en maak jou eie – dis maklik! Dis goed vir baba se vel en hare. Weereens kan so paar druppels “tea tree” olie by die seep gevoeg word wanneer daar tekens van ekseem is.
op Oktober 6, 2012 at 3:07 nm | Antwoord Bianca
Hi Dion dis Bianca ek is al raad op met ekseem op my kopvel ek gebruik Nizshampoo en wissel dit af met collgate shampoo met lennon bergamotessens wat ek dit meng.dit werk en vat dit weg vir n rukkie sodra ek dit los dan kry ek weer die kors op my kop ek krap dit so stukkend dat dit bloei. Nou se die apteek mense vir my om Tree tea shampoo of druppels te gebruik maar ek ken dit glad nie.het jy dalk nie raad vir my nie asb dankie
op Oktober 8, 2012 at 8:54 vm | Antwoord Dion
Jou apteek het vir jou baie goeie raad gegee. Hulle behoort self tea tree olie aan te hou, so jy sal dit by hulle kan kry. Dis gewoonlik sulke klein 15 – 25ml botteltjies. As jy by jou gewone sjampoe wil hou, kan jy net so 10-20 druppels in jou sjampoe gooi en dit goed deurmeng, maar dan bly dit nie so goed op jou kopvel agter nie. As jy dit as ‘n aparte behandeling wil gebruik, maak my ekseem-olie; die resep is hier op die blog antwoorde. As jou hare alreeds redelik olierig is, kan jy vir jou net ‘n ligte haarsproei maak om goed deur te werk. Koop vir jou ‘n sproei-botteltjie en ‘n klein botteltjie gliserien. Meng 20ml gliserien op 150ml skoon water en gooi 20 druppels tea tree olie daarby. Sproei dit op jou kop en werk dit goed met die vingers deur. Jy kan so bietjie geurolie ook bysit om tea tree se skerp sitrus-reuk so bietjie te neutraliseer.
op November 18, 2012 at 10:14 nm | Antwoord Ntebo
Thank You. Maar hoe gaan n mens gelyk om dit onder jou blaaie te beheer want dis n plek wat nat bly
op Januarie 22, 2013 at 4:40 nm | Antwoord Dion
Jong, jy sal maar dat iemand jou moet help om bv. my ekseem-olie in te vryf, wag totdat dit heeltemaal geabsorbeer is deur jou vel en dan maar van ‘n goeie poeier gebruik maak om dit droog te hou, sou ek sê. Hoop dit help!
op Maart 4, 2013 at 11:28 vm | Antwoord Roelien
Hi, My seuntjie van ‘n jaar het ekseem, veral op sy maag en op sy een been waarop hy kryp en veral as hy in stowwerige plekke is en die hitte maak dit erger. Enige raad asseblief??
op Mei 15, 2013 at 12:34 nm | Antwoord Dion
Die reaksie teen stowwerigheid klink soos ‘n stof-miet allergie, my dogter het dit ook, maar sy slaan nie uit daarvan nie. Hier onder my resepte het ek een vir ‘n ekseem-olie wat wondere doen vir jou seuntjie se geval, probeer dit gerus en laat my weet. Dit sal geen allergiese reaksie veroorsaak nie.
op Mei 3, 2013 at 10:07 nm | Antwoord Nelia
Kan jy my asb kontak per epos want ek wil vir jou n foto stuur van my seuntjie van ern jaar en agt maande. Hy het ook eksteem en miskien het jy dalk vir my raad. Raadop
op Mei 15, 2013 at 10:44 vm | Antwoord Dion
Ek het jou foto’s gekry nadat ek jou gekontak het. Ek is besig om bietjie na te vors – ek is verstaanbaar huiwerig om sommer raad te gee, want ek is nie ‘n geneesheer nie, net iemand wat belangstel in hierdie natuurlike leefstyl en rate. Ek sal binnekort na jou terugkom.
op Junie 25, 2013 at 7:59 vm | Antwoord vanessa
Hi,ek sukkel al 4 maande lank met n vel uitslag wat netnie wil weg nie,in die begin het dit geluk soos omloope volgens die kliniek,later toe se die apteker dis n allergie,die uitslag is kleiner maar meer en dit is net op my bors,ek was dokter toe en hy se dis ekseem,ek weet nie meer watse kant toe nie,kan u my dalk help?
op Julie 9, 2013 at 11:36 vm | Antwoord Corine
Baie dankie. Het deur al die raad geggaan maar sien nerens iets wat ek kan gebruik vir my dogtertjie van 8jaar se koppie nie.n Harde kors het begin vorm en vreet die hare alles af. Maak nie saak hoe gereeld ek haar hare was, bly die kors daar en het n verskriklike slegte reuk. Help asb ek is raadop
op Julie 10, 2013 at 8:22 nm | Antwoord thea malan
My kleindogtertjies het ekseem. Sal graag meer wil weet. Danki.
op Augustus 30, 2013 at 9:49 nm | Antwoord Maryna
‘n Vriendin se dogter het ‘n droë skilfer ekseem, hoofsaaklik op haar kop, binne in haar ore en ook op haar gesig. Dit vorm korse (veral op haar kopvel en binne in haar ore) en sy het al by verskeie apteke en dokters hulp probeer kry. Volgens 1 dokter is dit seroase. (Ek is nie seker of ek dit reg spel nie) Is daar iets wat jy kan voorstel? Hier is so baie inligting ek is skoon oorweldig. Baie dankie vir jou goeie werk. As jy moontlik die tyd het hom ‘n e-pos te stuur sal ek dit baie waardeer. Baie dankie Vriendelike groete Maryna
op September 2, 2013 at 7:54 nm | Antwoord marishen
Wat om te gebriik om harebte groei het al omtrent als probeer.
op Oktober 17, 2013 at 9:18 vm | Antwoord Lienha
ek sukkel ook met ekseem my seuntjie het dit van 3 maande en is nou 10 maande die gejeuk en kerm hou ons nagte wakker die kind krap dat hy bloei alam gee raad ek weet nie watter een om te gebruik nie die en dus van kop tot toon wat hy die uitslag het
op Oktober 31, 2013 at 10:21 nm | Antwoord Mariaan
PROBEER GERUS BEESPAN KRY BY CLICKS OF APTEEK. DIS N VITAMIEN PIL EN DOEN WONDERS GLO MY. EK HET DIT AL VIR BAIE MENSE AANBEVEEL HUL HET NA 3 DAE RESULTATE GESIEN. DIT WERK. STERKTE. Mariaan
PROBEER GERUS BEESPAN VIR EKSEEM. KRY BY CLICKS OF APTEEK. DIS N VITAMIEN PIL EN DOEN WONDERS GLO MY. EK HET DIT AL VIR BAIE MENSE AANBEVEEL HUL HET NA 3 DAE RESULTATE GESIEN. DIT WERK. STERKTE. Mariaan
op Januarie 13, 2014 at 8:14 nm | Antwoord gerty
Hallo julle ons baba dogtertjie is nou 10 maande en het baie droe kolle oral op lyfie dokter se dis ekseem partykeer min anderkere is dit oral en onder die ogies help asb
op Oktober 18, 2014 at 2:58 nm | Antwoord vanessa
Ek wil net hoor of kan ekseem seer ook wees,ja myne jeuk iets vreeslik maar ek het uitslag op my een been en op al 2 my arms en op my bors en 2 kolle op my rug,maar die een kol op my rug is seer,hy het altyd gejeuk maar raak nou seer!as da dalk n email adress is waarna ek die foto,s kan stuur van die uitslag sal dit baie help!ek sukkel al langer as 2 jaar met my vel.
op Januarie 11, 2015 at 9:55 nm | Antwoord johan
Help asb , ek het n vel iritasie waar my broek se naat loop en met die gekrapery gaan my vel al stukkend . Dit heuk verskriklik . Ek het al my seep verander en net plein wit seep gebruik maar dit help nie . Ons het al die waspoeier en stay soft ook al verander . Wat kan ek gebruik.
op April 10, 2015 at 9:38 vm | Antwoord Dion
Dit is dalk heel moontlik ook dat jy ‘n allergiese reaksie het met polyester of iets in die naat. Kyk dalk om die nate te lyn met iets en of dit verbeter. As dit nie help nie, kon terug en dan kyk ons wat ons kan doen.
op Maart 12, 2015 at 8:19 nm | Antwoord Dawid
Hi, ek kry sere op my bors is dit ook ekseem
op April 10, 2015 at 9:10 vm | Antwoord Dion
Ekseem kon dit dalk oorspronklik veroorsaak het deurdat dit gejeuk het en jy dalk gekrap het en die vel gebreek het. Maar ek kan eintlik net spekuleer, ek is beslis nie ‘n dokter nie. Dis maar die beste om hulle eers te raadpleg en as hulle vir jou ‘n diagnose gee, om dan vir die regte ding te soek om dit te genees.
op Mei 5, 2015 at 11:02 vm | Antwoord Hettie
My voete kry maklik ekseem en ek sukkel om dit te ontslaan! Dalk is deur seep? Sal Aloe Vera seep vir voet ekseem help?
op Julie 3, 2015 at 4:02 nm | Antwoord Dion
Ek sê nie dit is so in jou geval nie, maar voete tel maklik swamme op wat mens kan verwar met ekseem. Ek het citronella olie met baie sukses al gebruik daarvoor. Verdun dit so 1 mate citronella met 4 mates olyfolie en smeer goed in. Vir ekseem kan jy 20ml olyfolie, 10 druppels tea tree olie, 3 druppels citronella olie en 5ml gliserien meng en goed insmeer. Meng vir jou ‘n lekker geurolie in as die sitrus aroma bietjie sterk is vir jou.
op Mei 12, 2015 at 11:35 vm | Antwoord LEE-ANN
Hlo DEON my baba is 4 maande oud met n ekseem in ha kop ek soek raad asb die dokter se ek mut ha hare afskeer om die salf in ha kop vel te smeer maar ek wil nie dit duni hlp asb
op Augustus 4, 2015 at 5:38 nm | Antwoord Bertram
Ek is dringend opsoek na hulp asseblief.my seuntjie van 1jr het n vel uitslag wt dokter ni aan my kan verduidelik ni.ek dink dis ekseem want dis in sy vou vn sy bene en sy liggaampie begin nou met fyn puisies.help my asb.
op Augustus 5, 2015 at 9:51 vm | Antwoord Dion
Ek is beslis nie ‘n dokter nie, maar dit klink vir my soos ‘n swam infeksie. Om mee te begin sou ek bietjie tea tree olie en citronella olie verdun in olyfolie en dit begin aansmeer na ‘n was en behoorlik droogmaak. Wees aanhoudend bedag daarop dat die vou moet droog bly om die opbou van nog swam te vermy. Hoop dit help!
op Oktober 10, 2015 at 6:45 nm | Antwoord Elsa
Hello Dion. Ek sit met ń vreeslike gejeuk by my regterskouer aan die bokant!
Dit jeuk nie altyd nie maar boetie as dit begin voel ek of ek sommer die hele vel wil uitruk! Dit begin met ń so klein prikkie DAN begin dit onder my vel kriewelrig raak asof iets onder die vel loop. AL wat sover nog help is om ys te smeer maar ek kan nie ys oral saam dra nie. Dit is al seertjies wat natuurlik al hoe groter word.
Wat kan dit wees? Dit jeuk is vreeslik as dit eers begin!
Asseblief wat sê raad kan my my gee!
op Desember 29, 2015 at 11:50 nm | Antwoord Wanda
Bestaan ekseem van n droe vel of n olierige vel my seuntjie is 19 maande en ai ek kry hom so jammer dit jeuk erg en dit raak net nie beter nie ek het hom al gebad in roobos tee , tee tree , baba olie , aquas seep gekoop daarmee gebad elisabeth se baba shapoo gebad niks wil werk nie. Dankie hoop iemand het vir my raad !.
op Januarie 18, 2016 at 8:16 vm | Antwoord Dion
Ek is van mening dat ekseem sy oorsprong in nattigheid het, wat ‘n swam veroorsaak, en wat dan “wys” as ‘n droeë vel. Ook – eet jou kind baie joghurt? Te veel kan ‘n bakterië misbalans veroorsaak en een van die nagevolge is ‘n swam
op Augustus 29, 2016 at 12:22 nm | Antwoord Belle
My baba is 4 maande oud. Sy ekseem het begin bo-kant sy elmboog, nek en plek-plek op sy rug. Wat kan ek daarvoor gebruik? Dis nie net ‘n gewone afskilver nie. Sy gesig slaan ook gedurig rooi puisies uit maar dan is dit weer weg?
Enige raad asb?!
op Desember 1, 2016 at 1:08 vm | Antwoord leonie
N vriendin sukkel 22 jaar al. Sys moedeloos. Enige hulp asb.
op April 6, 2017 at 3:47 nm | Antwoord Christelle
My dogter is nou 10 en het ewe skielik ekseem op haar kopvel ontwikkel, ek het nou al alles probeer (behalwe jou olie wat ek nie onder jou blog kry nie) om dit te behandel, dit is nou ñ dik wit kors en plek plek stukkend en groot stukke vel kom af. Haar hare is geweldig olierig van die klapperolie. Ek is raadop. Help asb!